Úradný vestník L 031 , 05/02/1976 S. 0008 - 0028

Fínske špeciálne vydanie: Kapitola 15 Zväzok 2 S. 0010

Grécke špeciálne vydanie: Kapitola 15 Zväzok 1 S. 0115

Švédske špeciálne vydanie: Kapitola 15 Zväzok 2 S. 0010

Španielske špeciálne vydanie: Kapitola 15 Zväzok 1 S. 0140

Portugalské špeciálne vydanie Kapitola 15 Zväzok 1 S. 0140



Rozhodnutie Rady z 8. decembra 1975, ktorým sa zavádza spoločný postup pre vytváranie a stálu aktualizáciu zoznamu zdrojov informácií o životnom prostredí v spoločenstve (76/161/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 235, so zreteľom na návrh Komisie, so zreteľom na stanovisko Zhromaždenia [1], so zreteľom na stanovisko Hospodárskeho a sociálneho výboru [2], keďže akčný program Európskych spoločenstiev pre životné prostredie [3] ustanovuje prípravu permanentnej inventarizácie zdrojov informácií o životnom prostredí a jej začlenenia, ako príspevku spoločenstva, do Medzinárodného referenčného systému (IRS) Environmentálneho programu Organizácie Spojených národov, do iných odpovedajúcich medzinárodných systémov a do Európskej dokumentačnej siete uvedenej v rozhodnutí Rady 75/200/EHS z 18. marca 1975, ktorým sa prijíma prvý trojročný plán spoločenstva v oblasti vedeckých a technických informácií a dokumentácie [4]; keďže táto inventarizácia by mohla uľahčiť prístup k existujúcim zdrojom informácií všetkým používateľom v spoločenstve, najmä tým, ktorí sú zodpovední za dohľad, ochranu a riadenie životného prostredia; keďže taktiež umožní určiť, aká koordinácia alebo harmonizácia informačných zdrojov je nevyhnutná, navrhnúť vytvorenie nových systémov informácií na základe zatiaľ nesplnených požiadaviek a začleniť tieto zdroje do harmonizovanej európskej siete; keďže takáto inventarizácia sa zdá byť v rámci fungovania spoločného trhu nevyhnutná na dosiahnutie jedného z cieľov spoločenstva v oblasti ochrany životného prostredia a kvality života; keďže zmluva neustanovuje právomoci, ktoré sú v tejto záležitosti potrebné; keďže táto inventarizácia, ktorú Komisia uverejní v podobe súpisu zdrojov informácii o životnom prostredí v spoločenstve, musí obsahovať informácie za každý členský štát o vedeckých a technických informáciách a dokumentačných strediskách, odborných strediskách a nezávislých expertoch a o prebiehajúcich alebo plánovaných výskumných projektoch; keďže na to, aby mohol byť vypracovaný súpis, členské štáty musia zaslať Komisii informácie týkajúce sa rozličných vnútroštátnych zdrojov informácií; keďže by bolo potrebné zaviesť aj postup aktualizácie súpisu, PRIJALA TOTO ROZHODNUTIE: Článok 1 Týmto sa zavádza spoločný postup pre vytváranie a aktualizáciu stálej inventarizácie zdrojov informácií o životnom prostredí v spoločenstve. Táto inventarizácia za každý členský štát obsahuje zoznam: - vedeckých a technických informácií a dokumentačných stredísk a služieb, - odborných stredísk a nezávislých expertov, - prebiehajúcich a plánovaných výskumných projektov. Článok 2 Členské štáty uvedú požadované informácie v dotazníku uvedenom v prílohe a zašlú tieto informácie Komisii spôsobom a vo forme, ktorá je v súlade požiadavkami Komisie. Informácie sa zbierajú ročne na účely aktualizácie súpisu. Informácie sa zasielajú Komisii najneskôr do štyroch mesiacov po skončení referenčného roku. Článok 3 Každý členský štát určí vnútroštátny orgán, ktorý bude zodpovedný za zber a zasielanie informácií uvedených v článkoch 1 a 2 Komisii, a informuje o tom Komisiu. Článok 4 Komisia vyvinie softvér a spôsoby indexácie a kódovania informácií uvedených v článkoch 1 a 2. Zabezpečí automatické spracovanie informácií a členským štátom poskytne kópiu súpisu na magnetickej páske alebo na inom nosiči spolu so softvérom potrebným na jeho použitie. Článok 5 Komisia zašle Medzinárodnému referenčnému systému (IRS) Environmentálneho programu Organizácie Spojených národov magnetickú pásku obsahujúcu príslušné informácie, ktoré si členské štáty želajú do uvedeného systému poskytnúť. Článok 6 Na základe získaných skúseností môže Komisia v spolupráci s príslušnými vnútroštátnymi orgánmi uvedenými v článku 3 revidovať zoznam informácií uvedených v zozname a spôsoby prípravy zoznamu, pričom odpovedajúco zohľadní opatrenia prijaté spoločenstvom na účely harmonizácie zoznamov výskumných projektov. Článok 7 Členské štáty zašlú požadované informácie vo forme dotazníka uvedeného v prílohe po prvýkrát do troch mesiacov od uverejnenia tohto rozhodnutia v Úradnom vestníku Európskych spoločenstiev. Článok 8 Toto rozhodnutie je adresované členským štátom. V Bruseli 8. decembra 1975 Za Radu predseda M. Pedini [1] Ú. v. ES C 157, 14.7.1975, s. 93. [2] Ú. v. ES C 263, 17.11.1975, s. 36. [3] Ú. v. ES C 112, 20.12.1973, s. 3. [4] Ú. v. ES L 100, 21.4.1975, s. 26. -------------------------------------------------- PRÍLOHA ZOZNAM ZDROJOV INFORMÁCIÍ O OCHRANE ŽIVOTNÉHO PROSTREDIA DOTAZNÍK +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------